Linea Uerdingensis
Linea Uerdingensis (Theodisce: Uerdinger Linie, etiam ik-ich-Linie) in linguistica ik/ich-isoglossam significat. Formae secundariae sunt ek sive ech. Ab hac isoglossa in septentriones vergens exempli gratia pro Ich gehe nach Hause (linguae Theodiscae altae; Latine: 'domum eo') dicitur: Ik goh noh Hus, in meridiem versus autem Theodisca alta ich (sive in dialectis ech, esch, vel isch) pars est dialecti; ibi dicitur: Isch jon noh Huus. Linea Uerdingensis non est limes inter linguas definitus, sed lentum transitum dialectorum in continuo significat.